રાજ્યના નાગરીકોને સસ્તી દવા મળી રહે તે માટે રાજ્ય સરકારે મહત્વપૂર્ણ નિર્ણય કરતા આગામી દિવસોમાં 100 થી વધુ જેનેરીક સ્ટોર શરૂ કરવા માટે કવાયત હાથ ધરી છે. આ માટે કેન્દ્રીય મંત્રી મનસુખ માંડવિયાની અધ્યક્ષતામાં યોજાયેલી બેઠકમાં ચર્ચા વિચારણ કરવામાં આવી હતી. રાજ્ય સરકારનો દાવો છે કે પ્રથમ તબક્કામાં 500 થી વધુ દવાઓ 100 જેટલા જેનેરીક સ્ટોરમાં ઉપલબ્ધ કરાવાશે. જેથી કરીને નાગરીકોને દવાઓ સસ્તા દરે મળી રહે. ત્યારબાદ બીજા તબક્કામાં 1000 થી વધુ દવાઓનો સમાવેશ કરાશે. હાલ આ માટે આરોગ્યવિભાગ કામગીરી કરી રહ્યું છે અને ટૂંક સમયમાં તેનો અમલ પણ કરાશે તેવો રાજ્ય આરોગ્યમંત્રી શંકર ચૌધરીએ દાવો કર્યો હતો.